Държавен вестник, бр. 21, 2009 г., стр. 7

Б Р О Й  21
Д Ъ Р Ж А В Е Н   В Е С Т Н И К
С Т Р .  7
(2) Документите по чл. 28 се предоставят на
фонда служебно от звеното за подпомагане на
фонда.
Чл. 30. (1) За включване в списъка по чл. 22,
ал. 1 експертите подават заявление до директо-
ра на фонда.
(2) Списъкът с експертите се обявява на
интернет страницата на Министерството на
здравеопазването.
Чл. 31. (1) За организационно и финансово
подпомагане за извършване на дейности по
асистирана репродукция жената, която желае
да се подложи на ин витро процедура, подава
заявление по образец съгласно приложение № 2,
към което прилага:
1. медицинска документация, удостоверя-
ваща наличие на индикации по чл. 26, както
следва:
а) за индикации по чл. 26, ал. 1, т. 1—доку-
менти от извършването на  един или повече от
следните методи: ХСГ и/или лапароскопия, и/или
лапаротомия; ехографското изследване не е
доказателствен метод;
б) за индикации по чл. 26, ал. 1, т. 2—доку-
менти от извършването на два или повече спер-
мални анализа с най-малко един месец между
тях в повече от едно лечебно заведение, полу-
чило разрешение по чл. 131, ал. 1 от Закона за
здравето, последният от които е извършен пре-
ди не по-повече една година преди подаване на
заявлението; ползват се критериите на Светов-
ната здравна организация (СЗО) за нормоспер-
мия, като е желателно поне едно от изследва-
нията да е с морфология, оценена по стриктни-
те критерии на Крюгер;
в) за индикации по чл. 26, ал. 1, т. 3—доку-
менти относно поне три цикъла с ехографски
разчитания и снимки;
г) за индикации по чл. 26, ал. 1, т. 4—данни
за безплодие в период най-малко две години,
лекувано чрез конвенционални методи, вкл. с
реализирани минимум четири цикъла с  вътре-
маточни инсеминации (IUI);
2. етапна епикриза, в която задължително се
отбелязва и липсата на контраиндикации съг-
ласно Наредба  № 28 от 2007 г. за дейности по
асистирана репродукция;
3. медицинска документация, удостоверява-
ща липса на обстоятелството по   чл. 27, т. 2;
4. копие на лична карта, заверено от заяви-
теля с гриф “вярно с оригинала”;
5. декларация, удостоверяваща липсата на
кръвно родство по права линия и по съребрена
линия до четвърта степен между заявителката
и нейния партньор, по образец съгласно прило-
жение № 3;
6. информирано съгласие от заявителката
и партньора по образец съгласно приложение
№ 4;
7. декларация от заявителката, че не е поста-
вена под запрещение, по образец съгласно при-
ложение № 5, освен в случаите по т. 3.1 от раз-
дел IV на приложение № 1 към чл. 1, ал. 1, т. 1
от Наредба № 28 от 2007 г. за дейности по асис-
тирана репродукция;
8. декларация от партньора на заявителка-
та, че не е поставен под запрещение, по образец
съгласно приложение № 6, освен в случаите по
т. 3.1 на раздел IV от приложение № 1 към чл. 1,
ал. 1, т. 1 от Наредба № 28 от 2007 г. за дейности
по асистирана репродукция.
(2) Медицинската документация се подгот-
вя от лечебно заведение, получило разрешение
за дейности по асистирана репродукция съглас-
но чл. 131, ал. 1 от Закона за здравето.
(3) Документите по ал. 1 се прилагат, когато
жената, която желае да се подложи на ин  витро
процедура, подава заявление за първи път.
(4) В останалите случаи се прилага само за-
явление, етапна епикриза и декларация, че няма
промяна в обстоятелствата, удостоверени с до-
кументите, подадени с първото заявление.
(5) Заявителката предоставя писмена инфор-
мация до директора на фонда за резултатите
от проведената ин витро процедура в срок до
един месец след настъпване на забременяване
(раждане).
Чл. 32. (1) Заявленията по чл. 30 и 31 с при-
ложените към тях документи се предоставят по
опис в звеното за подпомагане на фонда.
(2) В срок 3 дни от постъпване на заявлени-
ето по чл. 30, ал. 1 ръководителят на звеното го
предоставя на директора на фонда.
(3) В срок 7 дни от постъпване на заявлени-
ето по чл. 31 ръководителят на звеното го пре-
доставя на директора на фонда (с доклад по
пълнотата на представените документи от
юрист) за разглеждане от обществения съвет.
Чл. 33. По всяко заявление по чл. 31 дирек-
торът на фонда определя двама докладчици,
членове на обществения съвет, от които еди-
ният задължително медицински специалист с
призната специалност “акушерство и гинеко-
логия”, а при необходимост и външен експерт
от списъка по чл. 30, ал. 2.
Чл. 34. (1) Лицата по чл. 33 разглеждат до-
кументите и изготвят доклад по всяко постъпи-
ло заявление, който съдържа:
1. предложение за одобряване или неодоб-
ряване на заявителя за извършване на асисти-
рана репродукция;
2. мотиви за взетото решение съобразно
индикациите по чл. 26;
3. данни за обстоятелствата по чл. 27;
4. предложение за размера на отпусканата
парична сума;
5. лечебно заведение за извършване на дей-
ността по асистирана репродукция, посочено от
заявителя;
6. срок, до който да бъде извършена проце-
дурата по асистирана репродукция, който не
може да бъде по-дълъг от 6 месеца;
(2) Лицата по чл. 22, ал. 1 изразяват станови-
ще само относно съответствието на подадените
документи с чл. 26, 27 и чл. 31, ал. 1, т. 1, 2 и 3.